รวมวิธีการป้องกันโรคติดต่อทางเพศ | HonestDocs
รวมวิธีการป้องกันโรคติดต่อทางเพศ
หากพูดถึงโรคติดต่อทางเพศสัมพันธ์ เชื่อว่าร้อยละ 90 รู้จักเป็นอย่างดี แต่เชื่อหรือไม่ว่ายังมีการเกิดโรคเหล่านี้อยู่ทุกวันเพราะหลายคนมักขาดความตระหนักถึงปัญหาที่อาจเกิดขึ้น เพราะคิดว่าดูแลตนเองเป็นอย่างดี หรือเพราะเชื่อใจคู่รักจึงขาดความรู้ความเข้าใจเกี่ยวกับการป้องกัน แต่เมื่อเกิดขึ้นแล้วก็มักจะสายเกินแก้ ส่งผลกระทบมากมายทั้งต่อร่างกายและจิตใจ แต่หากเราตระหนักที่จะเรียนรู้ป้องเอาไว้บ้างก็จะสามารถป้องกันโรคติดต่อได้
โรคติดต่อทางเพศคืออะไร
โรคติดต่อทางเพศสัมพันธ์ เป็นโรคที่เกิดจากการติดเชื้อจากการมีเพศสัมพันธ์ โดยอาจเกิดจากการที่ฝ่ายใดฝ่ายหนึ่งมีเชื้อมาก่อนเมื่อมีเพศสัมพันธ์จึงแพร่เชื้อไปสู่อีกคน โรคที่เกิดจากการมีเพศสัมพันธ์อันตรายกว่าที่คิด ไม่เพียงแต่ส่งผลเสียต่อตนเองและคู่นอนเท่านั้น หากมีฝ่ายใดฝ่ายหนึ่งมีเพศสัมพันธ์กับหลายคนจะทำให้โรคต่าง ๆ แพร่ไปสู่บุคคลอื่นได้ และถ้าคนใหม่ที่ติดเชื่อไปมีเพศสัมพันธ์กับคู่รักตนเองหรือกับคนอื่นอีก ก็จะทำให้เชื่อถูกแพร่ออกไปไม่รู้จบ ทำให้กระทบต่อครอบครัวอื่นอีกมากมาย สุดท้ายจนเป็นปัญหาระดับสังคม และเศรษฐกิจ
สาเหตุของโรคติดต่อทางเพศสัมพันธ์มีอะไรบ้าง
การมีกิจกรรมทางเพศเป็นกลไกสำคัญที่ทำให้เกิดการแพร่เชื้อต่อกัน ไม่เพียงเท่านั้น การให้เลือดหรือการใช้เข็มฉีดยาร่วมกันก็มีส่วนทำให้แพร่เชื้อได้ด้วยเพราะเชื้อโรคบางประเภทสามารถแพร่ผ่านวิธีเหล่านี้ได้โดยไม่มีกิจกรรมทางเพศ เช่น ไวรัสตับอักเสบ เอ, ไวรัสตับอักเสบ บี เป็นต้น ส่วนเชื้อโรคที่ก่อให้เกิดโรคติดต่อทางเพศสัมพันธ์มีดังนี้
เชื้อไวรัส ตัวการที่สำคัญคือ Human papillomavirus/HPV/เป็นเชื้อที่นำพาโรคร้ายแรงมากมาย เช่น เอชพีวี, เชื้อเอดส์
แบคทีเรีย ได้แก่กลุ่ม โกโนเรีย, ซิฟิลิส, คลามัยเดีย (Chlamydia infection) เป็นที่มาของกลุ่มโรคหนองใน ทั้ง หนองในแท้และหนองในเทียม
เกิดจากเชื้ออื่น ๆ เช่นพยาธิชนิดทริโคโมแนส (Trichomonas vaginalis)
10 โรคติดต่อทางเพศสัมพันธ์ที่มักพบบ่อย
โรคเอดส์เกิดจากการรับเชื้อ Human immunodeficiency virus หรือ HIV เข้าไปทำลายเม็ดเลือดขาวที่เป็นแหล่งสร้างภูมิคุ้มกันโรค ทำให้ภูมิคุ้มกันโรคลดน้อยลง จึงทำให้เชื้อโรคฉวยโอกาสแทรกซ้อนเข้าสู่ร่างกายได้ง่ายขึ้น เช่น มะเร็ง วัณโรค และสาเหตุการเสียชีวิตก็มักเกิดขึ้นจากโรคติดเชื้อฉวยโอกาสต่าง ๆ เหล่านี้ ที่จะทำให้อาการรุนแรง และเสียชีวิตอย่างรวดเร็ว
เริมที่อวัยวะเพศ (Genita Herpes Simplex Virus Infection)
เกิดจากเชื้อไวรัส herpes simplex virus อาการที่มักพบคือปวดแสบบริเวณขา ก้นหรืออวัยวะเพศ มีผื่นผื่นเป็นตุ่มน้ำใส แผลหายได้เองใน 23 สัปดาห์ แต่เชื้อไวรัส herpes simplex virus จะยังอยู่ในร่างกายพร้อมจะกลับเป็นใหม่เมื่อร่างกายอ่อนแอ
เกิดจากเชื้อ Haemophilus Ducreyi อาการที่พบคือเกิดแผลที่อวัยวะเพศ บวมและเจ็บ มักมีหลายแผล มีหนองที่ก้นแผล มีเลือดออกง่าย เวลาสัมผัสเจ็บปวดมาก บางรายต่อมน้ำเหลืองที่ขาหนีบจะบวม และเป็นฝี เมื่อฝีแตกจะเป็นแผล บางคนมีต่อมน้ำเหลืองที่ขาหนีบหรือที่ชาวบ้านเรียกไข่ดันบวม หากไม่รักษาหนองจะแตกออกจากต่อมน้ำเหลือง
โรคนี้เกิดจากเชื้อแบคทีเรียชื่อ Neisseria gonorrhoeae สำหรับโรคหนองใน สามารถเกิดขึ้นได้ทั้งผู้หญิงและผู้ชาย
เพศชาย มักจะพบอาการแสบเวลาปัสสาวะ ปัสสาวะขัด มีหนองไหลออกมาจากท่อปัสสาวะ ในระยะแรกจะพบเป็นมูกใส ๆ แต่หลังจากนั้นจะเป็นหนองสีเหลืองข้น และมีอาการปวดและบวมที่อัณฑะ มีอาการอัณฑะอักเสบ
สำหรับเพศหญิง จะพบอาการตกขาวผิดปกติ เช่นตกขาวมาก มีหนองสีเหลือง มีกลิ่นเหม็น มีอาการขัดเบา และแสบเวลาปัสสาวะ ปวดท้องน้อย ปัสสาวะขุ่น มีเลือกะปริบกะปรอยในระหว่างรอบเดือน เป็นต้น
หูดขาวสุกคือการเกิดตุ่มนูนบนผิวหนัง จะพบมากขึ้นในรายที่มีการติดเชื้อ HIV จำนวนตุ่มที่เกิดขึ้นอาจมีมากหรือน้อยขึ้นกับสภาพร่างกายของผู้ป่วย เกิดจากเชื้อไวรัส Molluscum contagiosum virus (MCV) ถ้าใช้เข็มสะกิดตรงกลางแล้วบีบดูจะเป็นหูดสีขาวคล้ายข้าวสุกจึงเรียกว่าโรคหูดข้าวสุกนั่นเอง
ส่วนหูดหงอนไก้นั้นมีละกษณะเป็นติ่งเนื้ออ่อน ๆ สีชมพูคล้ายหงอนไก่ มักจะขึ้นตามอับชื้น เช่นบริเวณใต้หนังหุ้มปลายอวัยวะเพศชาย, ท่อปัสสาวะ และอัณฑะ ส่วนผู้หญิงจะพบที่ปากช่องคลอด, ปากมดลูก ปากทวารหนัก เป็นต้น เกิดจากไวรัส Human papilloma virus เป็นอันตรายมากหากผู้หญิงเป็นเวลาตั้งครรภ์เพราะจะทำให้หูดโตเร็วกว่าปกติ ถ้าไม่รีบรักษาทารกอาจติดเชื้อได้ขณะคลอด
โรคหิดเป็นอีกหนึ่งโรคที่มักพบบ่อยสำหรับการมีเพศสัมพันธ์ที่ไม่ป้องกัน ลักษณะจะมีตุ่มน้ำใสและตุ่มหนองคันขึ้นกระจายตามร่างกาย มักมีอาการคันมาก ซึ่งเกิดจากตัวไร Sarcoptes scabei สามารถติดต่อได้จากการสัมผัสหรืออยู่ใกล้ชิดกับผู้ป่วย มักพบตามง่ามนิ้วมือ ข้อศอก รักแร้ รอบหัวนม รอบสะดือ อวัยวะสืบพันธุ์ ข้อเท้า หลังเท้า ก้น
โรคนี้ถือว่าเป็นโรคที่อันตรายเพราะสามารถติดต่อยาวนานกว่า 2 ปี เกิดจากการติดเชื้อ Treponema pallidum ถ้าทิ้งไว้นานจะทำให้เกิดโรคต่าง ๆ มากมาย ไม่ว่าจะเป็นซิฟิลิสระบบหัวใจและหลอดเลือด ซิฟิลิสระบบประสาท เป็นต้น นอกจากนี้หากมีเชื้อซิฟิลิสระหว่างตั้งครรภ์ยังสามารถ่ายทอดสู่ลูกได้ หรือที่เรียกว่า ซิฟิลิสแต่กำเนิด (congenital syphilis)
โรคนี้เกิดจากแมลงตัวเล็กที่เรียกว่า pediculosis pubis มักทำให้มีอาการคัน เมื่อเกาจะทำให้เจ้าตัวเชื้อแพร่ไปยังบริเวณอื่นได้ ติดต่อได้จากการสัมผัสทางเพศกับผู้ป่วย หรือใช้กางเกงในร่วมกัน เพราะเจ้าแมลงตัวนี้สามารถไปเกาะตามที่อื่นได้ การรักษาสามารถซื้อยาทาได้ตามร้านขายยา สำหรับคนท้องหรือเด็กควรจะปรึกษาแพทย์
เป็นโรคที่เกิดจากเชื้อโปรโตซัว Trichomonas vaginalis ผู้ป่วยจะมีอาการตกขาวผิดปกติ มีสีเขียวขุ่นหรือเหลืองเข้ม มีฟองอากาศและมีกลิ่นเหม็น เกิดการระคายเคืองบริเวณอวัยวะเพศ เจ็บปวดขณะมีเพศสัมพันธ์ คันและแสบปากช่องคลอด
คงไม่มีการรักษาใดที่ดีไปกว่าการป้องกัน เพราะโรคติดต่อทางเพศสัมพันธ์นั้นไม่ได้ส่งผลกระทบต่อร่างกาย แต่ยังส่งผลกระทบต่อจิตใจอย่างมาก หลายคนอายจนกลายเป็นคนไม่มั่นใจในตัวเอง และที่แย่กว่านั้นคือทำให้
อันดับแรกคือการมีสามีหรือภรรยาคนเดียวหมายถึงการไม่เปลี่ยนคู่นอน ซึ่งเป็นสิ่งสำคัญที่สุดของการป้องกันไม่ให้เกิดโรคติดต่อทางเพศ
อย่ามองข้ามถุงยางอนามัย เพราะการใส่ถุงยางอนามัยจะช่วยป้องกันการติดเชื้อได้มากมาย
อย่าคิดว่าเรื่องเหล่านี้เป็นเรื่องไกลตัว ควรเรียนรู้อาการของโรคติดต่อทางเพศสัมพันธ์เอาไว้บ้าง
หลีกเลี่ยงการร่วมเพศขณะมีประจำเดือน เพราะจะทำให้เกิดโรคติดต่อได้ง่ายกว่าปกติ
ไม่ควรมีเพศสัมพันธ์ทางทวารหนักเพราะเสี่ยงต่อการติดเชื้อเร็วกว่าปกติ หากจำเป็นให้สวมถุงยางอนามัย
ให้ตรวจประจำปีเป็นประจำ
หลายคนนิยามโรคที่ติดต่อทางเพศสัมพันธ์นี้ว่า “โรคฉาบฉวย” เพราะมักเกิดขึ้นกับคนที่ไม่ระวัง เปลี่ยนคู่นอนไปเรื่อย ๆ หรือคนที่คึกคะนอง โดยเฉพาะในหมู่วันรุ่นไปจนถึงวัยทำงาน ด้วยความสนุกจนไม่ทันระวังแต่เมื่อเกิดขึ้นแล้วมักรักษายากบางโรคเป็นนานหลายปี บางโรคไม่หายขาดด้วยซ้ำไป และหลายรายที่มักจะเสียใจทีหลังเพราะแก้ไขอะไรไม่ได้ อย่างไรก็ตามเรื่องเหล่านี้ไม่ใช่เรื่องไกลตัวและสามารถป้องกันได้หากรู้จักยับยั้งชั่งใจ และป้องกันให้ถูกวิธี ก็จะช่วยลดการเกิดโรคสัมพันธ์ทางเพศได้